ไม่สอดใส่เข้าไปแต่ถูไถเนื้อแนบเนื้อจะมีโอกาสท้องไหมคะ?มีการกระแทกและถูไถ แต่ไม่เคยมีอะไรเลยนะคะ แบบไม่สอดหัวเข้าไป แต่กลัวว่าจะท้อง เพราะประจำเดือนไม่มา1เดือน และเดือนนี้มาก่อนเวลาปกติ6วัน และมาเพียงหยดเดียวค่ะ นอกนั้นสีน้ำตาลค่ะ วันนี้เป็นวันแรกค่ะ อยากถามว่ามีโอกาสท้องไหมคะคุณ🙏🙏🙏🙏🙏🙏🙏🙏🙏🙏 ช่วยตอบหน่อยค่ะ
สวัสดีค่ะ หากไม่ได้มีการสอดใส่อวัยวะเพศเข้าไปในช่องคลอด มีแค่การถูไถภายนอก และไม่ได้มีการหลั่งน้ำอสุจิไปโดนปากช่องคลอด โอกาสที่จะตั้งครรภ์ก็ไม่มีค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้นส่วนการที่ประจำเดือนในเดือนมาก่อน มาเพียงเล็กน้อยและเป็นสีน้ำตาล อาจเกิดจากสาเหตุต่างๆ เช่น การมีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง เป็นต้นแนะนำควรรอประจำเดือนต่อไปก่อน หากไม่มานานเกิน 3 เดือน หรือยังคงมาผิดปกติ คือมีปริมาณน้อยผิดปกติ ก็ควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น